MISKOLCI EGYETEM ÁLLAM- ÉS JOGTUDOMÁNYI KAR
TANTÁRGYI TEMATIKA
2026/2027. tanév I. félév; 
Tantárgy neve: Cégszerkesztési gyakorlat;
MSc/BSc Igazságügyi igazgatási alapszak (nappali/levelező)
	Tantárgy neve:

Cégszerkesztési gyakorlat

	Tantárgy Neptun-kódja: 

AJKER132IÜN5
AJKER132IÜ5

Tárgyfelelős intézet: 
Civilisztikai Tudományok Intézete (CTI)
Kereskedelmi Jogi Intézeti Tanszék (KER)


	
	Tantárgyelem: kötelező

	Tárgyfelelős: 
Dr. Halász Csenge PhD, egyetemi adjunktus

	Közreműködő oktató(k): 
Dr. Halász Csenge PhD, egyetemi adjunktus

	Javasolt félév: 
nappali-levelező: 5. félév – őszi

	Előfeltétel: 
nappali-levelező:
Polgári ügyviteli és határozatszerkesztési gyakorlat
AJPOE133IÜN5; AJPOE133IÜ5
Cégjog
AJKER156IÜN5; AJKER131IÜ5

	Óraszám/hét: 
nappali előadás: heti 1 óra
levelező előadás: 5 óra/félév
	Számonkérés módja: 
gyakorlati jegy


	Kreditpont: 
nappali-levelező: 4

	Munkarend: 
nappali/levelező


	Tantárgy feladata és célja:

A gazdasági élet számos szereplőjét érinti a cégeljárás, ezért az ügyintézés szakszerűségének és ezzel gyorsaságának megteremtése, a cégadatok naprakész nyilvántartása iránt jogos elvárás érvényesül. 
Követelmény, hogy a cégnyilvántartás biztosítsa a piaci szereplők közhiteles adatokkal történő tájékoztatását, illetve, hogy a cégbíróságok tevékenysége a jövőben gyorsabb és racionálisabb legyen. Ennek érdekében - többek között - az ügyek meghatározott csoportjában a bíró mellett titkár, fogalmazó, illetve jogtechnikus is önállóan eljárhat. Ez utóbbiak szükséges mértékű elméleti és gyakorlati jogi felkészítését tűzi ki célul e tárgy. 
Az oktatás keretében a hallgatók megismerkednek a cégjegyzék általános és cégformánkénti adatainak lényegével, valamint az adatokra vonatkozó egyéb szabályokkal, a cégbejegyzési eljárás közös szabályaival, a cégbejegyzési kérelem benyújtásának előírásaival, a cégbejegyzési kérelem hiánypótlási eljárás nélküli elutasításának és a változás bejegyzési eljárás közös szabályaival. Elsajátítják továbbá a cégek szervezeti változásaival összefüggő eljárási szabályokat, a cégbíróság eljárásának lényegi elemeit a cégek esetében, a bejegyzést, változásbejegyzést elrendelő végzések, és a jogorvoslatok, a törvényességi felügyeleti eljárás, kényszertörlés, végelszámolás, vagyonrendezési eljárás szabályait.

Fejlesztendő kompetenciák:
tudás: T3
képesség: K2, K8
attitűd: A4, A8
autonómia és felelősség: F1, F3


	Tantárgy tematikus leírása:
1. A cég fogalma, a cégnyilvántartás nyilvánossága és közhitelessége. 
2. A cégjegyzék általános és cégformánkénti adatai, valamint az egyes adatokra vonatkozó szabályok. 
3. Céginformációs szolgálat. 
4. A cégbíróság hatáskörei, az egyes feladatok ellátására jogosultak. 
5. A cégbejegyzési és változásbejegyzési eljárás közös szabályai. 
6. A cégek szervezeti változásaival összefüggő eljárási szabályok. 
7. A cégbejegyzési (változásbejegyzési) kérelem elektronikus úton történő benyújtása. 
8. Elektronikus irat, elektronikus aláírás. 
9.A Cégbíróság feladata a cég bejegyzésére irányuló kérelem benyújtását követően, döntés a cégbejegyzési kérelemről. 
10. Egyszerűsített cégeljárás. 
11. A Cégbíróság adatszolgáltatási illetve a cég tájékoztatási kötelezettsége. 
12. Jogorvoslatok a cégbejegyzést (változásbejegyzést) elutasító végzés ellen. 
13. Törvényességi felügyeleti eljárás. 
14. Különleges törvényességi felügyeleti eljárások.

Nappali: 
Szerdánként 14:00-15:00, IV. előadó 

Levelező: 
2026.11.21. (szombat) 08.30 - 12.40: online formában kerül a gyakorlat megtartásra. 


	Félévközi számonkérés módja és értékelése:
Az aláírás megszerzésének feltétele nappali tagozaton a gyakorlaton való jelenlét, melyet az oktató minden szeminárium alkalmával jelenléti ív aláírásával ellenőriz. A gyakorlatokról legfeljebb 2 alkalommal lehet hiányozni. Ezt meghaladó hiányzás esetén a hallgató nem kap aláírást, amit külön írásbeli beszámolóval kell pótolnia. A pótlási lehetőség feltétele a gyakorlatok legalább 50%-án való jelenlét.
A számonkérés zárthelyi dolgozat formájában történik az utolsó gyakorlat alkalmával. A félév során, a gyakorlatokon több egyéni, illetve közös feladatot is kapnak a hallgatók, prezentációt, kiselőadást, jogesetet kell megoldaniuk. Ezt vagy az adott szemináriumon közvetlenül, vagy egy későbbi szemináriumon kell ismertetniük. A gyakorlati foglalkozásokon versenyeznek is a hallgatók feladatmegoldásokkal, kisebb csapatokban, vagy egyénileg, a legjobbak „kisötöst” kapnak. 
A sikertelen zárthelyi dolgozat a vizsgaidőszak első két hetében pótolható legfeljebb két alkalommal.
Levelező tagozaton az aláírás feltétele legalább egy gyakorlaton való jelenlét, amelyet az oktató minden alkalommal katalógus formájában ellenőriz.
A számonkérés zárthelyi dolgozat formájában történik az utolsó gyakorlatot követően, a vizsgaidőszak első két hetében, legalább három alkalmat biztosítva erre.

Gyakorlati jegy / kollokvium teljesítésének módja, értékelése:
A hallgatóknak van lehetőségük megajánlott jegy szerzésére. Ennek feltétele nappali tagozaton két zárthelyi dolgozat, sikeres, legalább az öszpontszám 60%-át elérő teljesítése. 

Levelező tagozaton a megajánlott jegy megszerzésének a feltétele két zárthelyi dolgozat megírása és legalább az öszpontszám 60%-át elérő teljesítése.

A zárthelyi dolgozatok átlaga együttesen adja a megajánlott érdemjegyet. 

Amennyiben a hallgató nem teljesíti a megajánlott jegy megszerzéséhez szükséges feltételeket, a tantárgy számonkérésének módja: írásbeli vizsga.
A vizsga írásban történik, 50 perc alatt teljesítendő zárthelyi dolgozat formájában, és az előadások anyaga mellett, a kötelező irodalomban meghatározott anyagok is a számonkérés részét képezik. A vizsga írásban történik, 50 perc alatt teljesítendő teszt formájában. Elfogadási határ az elérhető összpont 60 %-ának a megszerzése. A minősítés ötfokozatú érdemjeggyel történik. Az elérhető pont 60 %-ának teljesítése a feltétele az elégséges (2) minősítésnek, 70%-os a közepes (3) minősítésnek, 80%-os a jó (4) minősítésnek és a 90%-os teljesítményt elérő hallgató kap jeles (5) minősítést.


	Kötelező irodalom:
1. Barta Judit – Harsányi Gyöngyi – Majoros Tünde – Ujváriné dr. Antal Edit: Gazdasági társaságok a Polgári Törvénykönyvben, Patrocínium Kiadó, Budapest, 2016. Tanszék által kijelölt oldalak.
2. Az előadáson leadott anyag és ismertetett vizsgafelkészülést segítő kérdések.
3. Szabolcs Sárközy: Hungarian Company Law. In: Business Law in Hungary, Patrocínium Kiadó, Budapest, 2016, 267-285.

Ajánlott irodalom:
1. Gál Judit; Koday Zsuzsanna; Mondok Edit: Társasági és cégjogi iratmintatár. HVGORAC Kiadó, Budapest, 2015., harmadik kiadás
2. A bíróságok gyakorlatából: Törvényességi felügyeleti eljárás kezdeményezésére jogosultság. In: Céghírnök, HVGORAC, 2017. 5. szám, 12-13.
3. A bíróságok gyakorlatából: Változásbejegyző végzés hatályon kívül helyezése iránti per felperesének halála. In: Céghírnök, HVGORAC, 2017. 8. szám, 4-5.
4. Zámbó Tamás: Néhány kérdés a vagyonrendezési eljárással kapcsolatban In: Céghírnök, HVGORAC, 2018. 5. szám, 4-6.
5. Marcus Gyulai-Schmidt: Modernisierung des deutschen GmBH-Rechts. (Ungarisches Jahrbuch für Handelsrecht Band I. Herausgeber: Zoltán Csehi, Gondolat Kiadó, Budapest, 2008.)
	
	






